Kyanippos (syn Aigialea)

Kyanippos (starogr. Κυάνιππος – Kyanippos, ) je v gréckej mytológii, syn argejského kráľa Aigialea, bol posledný kráľ v Argu z rodu Amythaónovcov.Pausanias, Periégésis tés Hellados, 2,18,4. 

Kyanippov starý otec Adrastos bol jeden zo siedmich vodcov, ktorý sa zúčastnil neúspešnej vojenskej výpravy Argu proti Tébam vo vojne zvanej Siedmi proti Tébam a ako jediný z vodcov ju prežil.Hyginus, Fabulae 70. Po desiatich rokoch sa potomkovia padlých vodcov, tzv. epigoni, a medzi nimi aj Adrastov syn Aigialeus znovu vypravili proti Tébam a tentoraz v boji zvíťazili. Zatiaľ čo jeho otec Adrastos v predošlej výprave ako jediný prežil, on naopak, ako jediný z vodcov padol.Hyginus, Fabulae 71.

Keď potom kráľ Adrastos zomrel, jeho vnuk Kyanippos sa mal stať právoplatným následníkom trónu. On bol však v tom čase ešte malý, preto sa jeho opatrovníkmi a prakticky vládcami Argu stali Tydeov syn Diomédes a Euryalos syn Mékistea.Pausanias, Periégésis tés Hellados, 2,30,10.  Neskôr, keď Kyanippos dospel, prevzal opraty vlády sám. Po rokoch vlády však zomrel bezdetný a kráľom Argu sa stal Amfilochos syn Amfiaraa a tak bol Kyanippos posledným kráľom Argu z rodu thesálskych Amythaónovcov.

 Referencie  

 Literatúra 


Kategória:Postavy gréckej mytológie